**Roadele naturii**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Livada scăldată-n soare,

etalează a ei splendoare:

flori, nuanţe de culoare

şi miresme-mbietoare.

Albinele lucrătoare

fac de zor polenizare,

nectare din flori adună,

în faguri să le depună.

Mierea fină, aromată,

regine-i va fi donată,

bine s-o gospodărească,

familia să-şi hrănească.

Mai spre seară,

florile îşi închid corolele,

roadele să protejeze,

fructele să modeleze.

Roua-n zori le răcoreşte,

căldura le rumeneşte,

seva le dă vitamine,

soarele - arome fine.

În livadă am revenit,

fructele s-au pârguit…

le-am cules în coşuleţe,

pe copii să îi răsfeţe.

Cireşe, vişine, nectarine,

caise, piersici, cu arome fine,

pere-n galben aurite,

mere-n roşu smălţuite.

M-a-mbiat un prisăcar,

oferindu-mi un mic dar

în culori de chihlimbar:

faguri, miere de albine,

şi nectare cristaline.

Mâncaţi, dragii mei copii

şi în coş veţi mai găsi

flori de câmp, viu colorate,

de iubire s-aveţi parte...